Môže sa LNB konvertor pokaziť + ako to zistiť?
LNB konvertory sa môžu poškodiť najmä vplyvom extrémnych vonkajších vplyvov – napr. silný vietor, dážď, slnečné lúče atď. Preto vám odporúčame hľadať modely, ktoré sú odolné voči UV žiareniu a iným vonkajším vplyvom. To, že váš LNB nefunguje správne, resp. že je poškodený/degradovaný, zistíte na základe výpadkov (alebo úplného výpadku) signálu v priebehu silnejšieho dažďa, tzv. „pixelovania“ obrazu na vašej TV alebo na základe chýbajúcich programov.
V popise každého LNB konvertora by sa mala nachádzať aj informácia o akejsi kompatibilite s jednotlivými satelitnými službami. Ak túto informáciu nenájdete, odporúčame vám osloviť predajcu, univerzálna rada, ako vybrať vhodný LNB na základe týchto parametrov, totiž neexistuje.